NÁRODNÁ RADA SLOVENSKEJ REPUBLIKY

V. volebné obdobie

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

K číslu : 2515/2010

**94a**

# S p o l o č n á s p r á v a

**Výboru Národnej rady Slovenskej republiky pre financie a rozpočet, Ústavnoprávneho výboru Národnej rady Slovenskej republiky, Výboru Národnej rady Slovenskej republiky pre hospodárstvo, výstavbu a dopravu a Výboru Národnej rady Slovenskej republiky pre pôdohospodárstvo a životné prostredie o výsledku prerokovania vládneho návrhu zákona, ktorým sa mení a dopĺňa zákon č. 222/2004 Z. z. o dani z pridanej hodnoty v znení neskorších predpisov (tlač 94) v druhom čítaní (podľa § 78 zákona č. 350/1996 Z. z. o rokovacom poriadku Národnej rady Slovenskej republiky v znení neskorších predpisov).**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

Výbor Národnej rady Slovenskej republiky pre financie a rozpočet, ako gestorský výbor, podáva Národnej rade Slovenskej republiky v súlade s § 79 ods. 1 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov túto spoločnú správu výborov Národnej rady Slovenskej republiky o prerokovaní vyššie uvedeného vládneho návrhu zákona.

**I.**

Národná rada Slovenskej republiky uznesením č. 89 z 12. októbra 2010 pridelilavládny návrh zákona, ktorým sa mení a dopĺňa zákon č. 222/2004 Z. z. o dani z pridanej hodnoty v znení neskorších predpisov (tlač 94) týmto výborom Národnej rady Slovenskej republiky :

* Výboru Národnej rady Slovenskej republiky pre financie a rozpočet
* Ústavnoprávnemu výboru Národnej rady Slovenskej republiky
* Výboru Národnej rady Slovenskej republiky pre hospodárstvo, výstavbu a dopravu
* Výboru Národnej rady Slovenskej republiky pre pôdohospodárstvo a životné prostredie

Uvedené výbory prerokovali predmetný vládny návrh zákona v stanovenom termíne.

**II.**

Gestorský výbor nedostal do začatia rokovania o vládnom návrhu zákona, ktorým sa mení a dopĺňa zákon č. 222/2004 Z. z. o dani z pridanej hodnoty v znení neskorších predpisov (tlač 94) stanoviská poslancov Národnej rady Slovenskej republiky podané v súlade s § 75 ods. 2 zákona NR SR č. 350/1996 Z. z. o rokovacom poriadku Národnej rady Slovenskej republiky v znení neskorších predpisov.

**III.**

K predmetnému vládnemu návrhu zákona zaujali výbory Národnej rady Slovenskej republiky tieto stanoviská:

1. Odporúčanie pre Národnú radu Slovenskej republiky návrh **schváliť**

**s pozmeňujúcimi a doplňujúcimi návrhmi**

* Výbor Národnej rady Slovenskej republiky pre financie a rozpočet (uzn. č. 58 zo dňa 18. novembra 2010)

- Ústavnoprávny výbor Národnej rady Slovenskej republiky (uzn. č. 73 zo dňa 15.

novembra 2010)

* Výbor Národnej rady Slovenskej republiky pre hospodárstvo, výstavbu a dopravu (uzn. č. 61 zo dňa 18. novembra 2010)
* Výbor Národnej rady Slovenskej republiky pre pôdohospodárstvo a životné prostredie (uzn. č. 29 zo dňa 18. novembra 2010)

**IV.**

Z uznesení výborov Národnej rady Slovenskej republiky uvedených pod bodom III. tejto správy vyplynuli tieto pozmeňujúce a doplňujúce návrhy :

1. **K čl. I bod 14**

V čl. I bode 14 § 43 ods. 6 písm. b) sa slová „ osobitným predpisom21a) a medzinárodnou zmluvou,21b) “ nahrádzajú slovami „medzinárodnou zmluvou,21a)“.

Poznámka pod čiarou k odkazu 21a) znie:

„21a) Čl. 343 Konsolidovaného znenia Zmluvy o fungovaní Európskej únii (Ú.v. EÚ C 83, 30.3.2010).

Dohoda medzi vládou Slovenskej republiky a Komisiou Európskych spoločenstiev o vykonávaní protokolmi o výsadách a imunitách Európskych spoločenstiev (oznámenie Ministerstva zahraničných vecí Slovenskej republiky č. 553/2004 Z. z.).“.

Odkaz 21b) vrátane poznámky pod čiarou k nemu sa vypúšťa.

Ide o legislatívno-technickú pripomienku, ktorou sa spresňuje právny text; Protokol č. 7 o výsadách a imunitách Európskej únie, ktorý je súčasťou medzinárodnej zmluvy, nie je osobitný predpis. Z čl. 343 Konsolidovaného znenia Zmluvy o fungovaní Európskej únie vyplýva, že „Únia požíva na území členských štátov výsady a imunity nevyhnutné pre plnenie svojich úloh za podmienok ustanovených v Protokole z 8. apríla 1965 o výsadách a imunitách Európskej únie. To isté platí aj pre Európsku centrálnu banku a Európsku investičnú banku“.

**Výbor NR SR pre financie a rozpočet**

**Ústavnoprávny výbor NR SR**

**Výbor NR SR pre hospodárstvo, výstavbu a dopravu**

**Výbor NR SR pre pôdohospodárstvo a životné prostredie**

**Gestorský výbor odporúča schváliť.**

1. **K čl. I bod 17**

V čl. I bode 17 § 48 ods. 5 sa slová osobitným predpisom21a) a medzinárodnou zmluvou21b) nahrádzajú slovami „ medzinárodnou zmluvou, 21a)“.

Ide o legislatívno-technickú pripomienku, ktorou sa spresňuje právny text; Protokol č. 7, ktorý je súčasťou medzinárodnej zmluvy nie je osobitný predpis. Z čl. 343 Konsolidovaného znenia Zmluvy o fungovaní Európskej únie vyplýva, že „Únia požíva na území členských štátov výsady a imunity nevyhnutné pre plnenie svojich úloh za podmienok ustanovených v Protokole z 8. apríla 1965 o výsadách a imunitách Európskej únie. To isté platí aj pre Európsku centrálnu banku a Európsku investičnú banku“. Navrhované legislatívno-technické riešenie súvisí s navrhovanou zmenou k bodu 14 predkladanej novely zákona.

**Výbor NR SR pre financie a rozpočet**

**Ústavnoprávny výbor NR SR**

**Výbor NR SR pre hospodárstvo, výstavbu a dopravu**

**Výbor NR SR pre pôdohospodárstvo a životné prostredie**

**Gestorský výbor odporúča schváliť.**

1. **K čl. I bod 19**

19. bod znie:

„19. V § 49 ods. 3 prvej vete sa slová „podľa § 28 až 41“ nahrádzajú slovami „podľa § 28 až 42“.“.

Legislatívno-technická pripomienka podľa zaužívanej legislatívnej praxe.

**Výbor NR SR pre financie a rozpočet**

**Ústavnoprávny výbor NR SR**

**Výbor NR SR pre hospodárstvo, výstavbu a dopravu**

**Výbor NR SR pre pôdohospodárstvo a životné prostredie**

**Gestorský výbor odporúča schváliť.**

1. **K čl. I bod 24**

V čl. I bode 24 § 55b ods. 3 písm. h) sa v poznámke pod čiarou k odseku 27ba) vypúšťa slovo „predpisov“ ako nadbytočné.

Ide o legislatívno-technickú pripomienku, ktorou sa precizuje citácia právne záväzného aktu EÚ.

**Výbor NR SR pre financie a rozpočet**

**Ústavnoprávny výbor NR SR**

**Výbor NR SR pre hospodárstvo, výstavbu a dopravu**

**Výbor NR SR pre pôdohospodárstvo a životné prostredie**

**Gestorský výbor odporúča schváliť.**

1. **K čl. I bod 29**

V čl. I bode 29 § 62a sa slová „osobitným predpisom21a) a medzinárodnou zmluvou,21b) nahrádzajú slovami „medzinárodnou zmluvou,21a) “.

Ide o legislatívno-technickú pripomienku, ktorou sa spresňuje právny text; Protokol č. 7, ktorý je súčasťou medzinárodnej zmluvy nie je osobitný predpis. Z čl. 343 Konsolidovaného znenia Zmluvy o fungovaní Európskej únie vyplýva, že „Únia požíva na území členských štátov výsady a imunity nevyhnutné pre plnenie svojich úloh za podmienok ustanovených v Protokole z 8. apríla 1965 o výsadách a imunitách Európskej únie. To isté platí aj pre Európsku centrálnu banku a Európsku investičnú banku“. Navrhované legislatívno-technické riešenie súvisí s navrhovanou zmenou k bodu 14 predkladanej novely zákona.

**Výbor NR SR pre financie a rozpočet**

**Ústavnoprávny výbor NR SR**

**Výbor NR SR pre hospodárstvo, výstavbu a dopravu**

**Výbor NR SR pre pôdohospodárstvo a životné prostredie**

**Gestorský výbor odporúča schváliť.**

1. **K čl. I bod 37**

V čl. I bode 37 prílohe č. 6 v bode 10 sa dátum „25. 6. 2009“ nahrádza dátumom „25. júna 2009“.

Ide o legislatívno-technickú pripomienku.

**Výbor NR SR pre financie a rozpočet**

**Ústavnoprávny výbor NR SR**

**Výbor NR SR pre hospodárstvo, výstavbu a dopravu**

**Výbor NR SR pre pôdohospodárstvo a životné prostredie**

**Gestorský výbor odporúča schváliť.**

1. **K čl. I bod 37**

V čl. I bode 37 prílohe č. 6 v bode 11 sa dátum „22. 12. 2009“ nahrádza dátumom „22. decembra 2009“.

Ide o legislatívno-technickú pripomienku.

**Výbor NR SR pre financie a rozpočet**

**Ústavnoprávny výbor NR SR**

**Výbor NR SR pre hospodárstvo, výstavbu a dopravu**

**Výbor NR SR pre pôdohospodárstvo a životné prostredie**

**Gestorský výbor odporúča schváliť.**

Gestorský výbor odporúča o návrhoch výborov Národnej rady Slovenskej republiky, ktoré sú uvedené v spoločnej správe hlasovať takto :

O bodoch spoločnej správy č. 1,2,3,4,5,6,7 hlasovať spoločne s návrhom gestorského výboru **schváliť**.

**V.**

Gestorský výbor na základe stanovísk výborov k vládnemu návrhu zákona, ktorým sa mení a dopĺňa zákon č. 222/2004 Z. z. o dani z pridanej hodnoty v znení neskorších predpisov (tlač 94) vyjadrených v uzneseniach uvedených pod bodom III. tejto správy a v stanoviskách poslancov gestorského výboru vyjadrených v rozprave k tomuto vládnemu návrhu zákona v súlade s § 79 ods. 4 a § 83 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov

**odporúča Národnej rade Slovenskej republiky**

vládny návrh zákona, ktorým sa mení a dopĺňa zákon č. 222/2004 Z. z. o dani z pridanej hodnoty v znení neskorších predpisov (tlač 94) **schváliť s pozmeňujúcimi a doplňujúcimi návrhmi.**

Predmetná správa výborov Národnej rady Slovenskej republiky o vládnom návrhu zákona, ktorým sa mení a dopĺňa zákon č. 222/2004 Z. z. o dani z pridanej hodnoty v znení neskorších predpisov (tlač 94a) bola schválená uznesením gestorského výboru č. 103 z  26. novembra 2010. Výbor určil poslanca **Ondreja Mateja** za spoločného spravodajcu výborov.

Súčasne ho poveril

1. predniesť spoločnú správu výborov na schôdzi Národnej rady Slovenskej republiky

1. navrhnúť Národnej rade Slovenskej republiky postup pri hlasovaní o pozmeňujúcich a doplňujúcich návrhoch, ktoré vyplynuli z rozpravy (§ 83 ods. 2, § 84 ods. 2 a § 86 zákona č. 350/1996 Z. z.).

Bratislava 26. novembra 2010

**Jozef K o l l á r, v. r.**

**predseda**

**Výboru NR SR pre financie a rozpočet**